Document ID: 32006R0635

Title and Content:
ΚΑΝΟΝΙΣΜΌΣ (ΕΚ) αριθ. 635/2006 ΤΗΣ ΕΠΙΤΡΟΠΉΣ της 25ης Απριλίου 2006 για την κατάργηση του κανονισμού (ΕΟΚ) αριθ. 1251/70 περί του δικαιώματος των εργαζομένων να παραμένουν στην επικράτεια κράτους μέλους μετά την άσκηση σε αυτό ορισμένης εργασίας (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 39 παράγραφος 3 στοιχείο δ), Εκτιμώντας τα ακόλουθα: (1) Η οδηγία 2004/38/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, σχετικά με το δικαίωμα των πολιτών της Ένωσης και των μελών των οικογενειών τους να κυκλοφορούν και να διαμένουν ελεύθερα στην επικράτεια των κρατών μελών, για την τροποποίηση του κανονισμού (ΕΟΚ) αριθ. 1612/68 και την κατάργηση των οδηγιών 64/221/ΕΟΚ, 68/360/ΕΟΚ, 72/194/ΕΟΚ, 73/148/ΕΟΚ, 75/34/ΕΟΚ, 75/35/ΕΟΚ, 90/364/ΕΟΚ, 90/365/ΕΟΚ και 93/96/ΕΟΚ (1), συγκέντρωσε σε ένα ενιαίο κείμενο τη νομοθεσία σχετικά με την ελεύθερη κυκλοφορία των πολιτών της Ένωσης. Στο άρθρο 17 περιλαμβάνει τα βασικά στοιχεία των διατάξεων του κανονισμού (ΕΟΚ) αριθ. 1251/70 περί του δικαιώματος των εργαζομένων να παραμένουν στην επικράτεια κράτους μέλους μετά την άσκηση σε αυτό ορισμένης εργασίας (2), και τα τροποποιεί χορηγώντας στους έχοντες δικαίωμα διαμονής πιο προνομιακό καθεστώς, δηλαδή δικαίωμα μόνιμης διαμονής. (2) Συνεπώς, πρέπει να καταργηθεί ο κανονισμός (ΕΟΚ) αριθ. 1251/70, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1251/70 καταργείται από την 30ή Απριλίου 2006. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Απριλίου 2006.

Classification Labels:
57
55
265
27

Label Descriptions:
{"57": "Εργατικό δίκαιο", "55": "ΕΡΓΑΣΙΑΚΕΣ ΣΧΕΣΕΙΣ ΚΑΙ ΕΡΓΑΤΙΚΟ ΔΙΚΑΙΟ", "265": "Ιδιωτικό Διεθνές Δίκαιο", "27": "ΔΙΚΑΙΟ"}

EuroVoc IDs (Original): 5283
557
2468
567
566
1737

EuroVoc IDs (Expanded): 5283
557
2468
567
566
1737

Dataset Source: meu

Split: train